Væpnet politi rykket ut etter falsk ransalarm
- Ransalarmen har gått og vi får ikke kontakt med kontaktpersonen på stedet. Inntil vi får avklart om det er et ran, må vi ta våre forholdsregler, sa Kjetil Inndahl, operasjonsleder i Vestfold politidistrikt, til VG Nett like etter klokken 15. Nå er ransalarmen imidlertid blitt avblåst.- Alt har gått stille og rolig for seg, og politiet er nå ferdig på stedet. Ingen skudd er avfyrt, og vi har ikke mistanke om at det var ranere der, sier Inndahl til VG Nett klokken 16.30. Han sier flere væpnede patruljer ble sendt til stedet. Politiet har undersøkt stedet på utsiden uten å finne noe unormalt. Ransalarmen gikk lørdag klokken 14.53.- Den er ikke utløst av noen av våre ansatte, så den må ha gått av av seg selv. Nå må vi sjekke videre hva som er årsaken til at det skjedde, sier Skaugrud til VG Nett. Hun forteller at slike falske alarmer forekommer svært sjelden. - Jeg ble veldig overrasket da jeg ble gjort oppmerksom på at alarmen hadde gått. Falske alarmer kan selvsagt forekomme, men det er ikke ofte, sier hun. Postterminalen ligger på Borgeskogen i Stokke, omtrent midtveis mellom Sandefjord og Tønsberg.
Væpnet politi rykket ut til postterminalen i Stokke etter at ransalarmen gikk.